
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 909 

19 Μαίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση άδειας εγκατάστασης στο ΔΕΣΦΑ Α.Ε. 
για το Μετρητικό Σταθμό Φυσικού Αερίου ΕΛΠΕ 
Ελευσίνας (Μάνδρας)/ϋ7420, εντός του διυλιστη¬ 
ρίου ΕΛΠΕ Ελευσίνας στο τμήμα που υπάγεται 
διοικητικά στη Δημοτική Κοινότητα Μάνδρας του 


Δήμου Μάνδρας-Ειδυλλίας του Ν. Αττικής. 1 

Χορήγηση άδειας Ιδιωτικού Ινστιτούτου Επαγγελμα¬ 
τικής Κατάρτισης με διακριτικό τίτλο «Ι.Ι.Ε.Κ. ΚΟ- 

ΟΡΝΤΙΝΕΪΤΟΡΣ ΑΕΕΚ». 2 

Αναστολή εφαρμογής της αριθμ. 212031/Δ6/29-12- 
2014 «Χαρακτηρισμός σχολικών μονάδων ως 
Πρότυπων Πειραματικών Σχολείων» (Φ.Ε.Κ. 3646/ 
τ.Β'/31-12-2014) Υπουργικής Απόφασης. 3 


Έγκριση της υπ’αριθ. 10/2015 απόφασης του Δημο¬ 
τικού Συμβουλίου του Δήμου Αιγάλεω περί σύ¬ 
στασης επτά (7) προσωποπαγών θέσεων Ιδιωτι¬ 
κού Δικαίου Αορίστου Χρόνου στον Οργανισμό 
Εσωτερικής Υπηρεσίας του Δήμου Αιγάλεω, σε 


εφαρμογή δικαστικής απόφασης. 4 

ΑΠΟΦΑΣΕΙΣ 

Αριθμ. 170807 (1) 


Χορήγηση άδειας εγκατάστασης στο ΔΕΣΦΑ Α.Ε. για 
το Μετρητικό Σταθμό Φυσικού Αερίου ΕΛΠΕ Ελευσί¬ 
νας (Μάνδρας)/υ7420, εντός του διυλιστηρίου ΕΛΠΕ 
Ελευσίνας στο τμήμα που υπάγεται διοικητικά στη 
Δημοτική Κοινότητα Μάνδρας του Δήμου Μάνδρας- 
Ειδυλλίας του Ν. Αττικής. 

Ο ΥΠΟΥΡΓΟΣ ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
98/Α/22-04-2005). 

2. Το Π.Δ. 100/2014 «Οργανισμός Υπουργείου Περιβάλ¬ 
λοντος, Ενέργειας και Κλιματικής Αλλαγής» (ΦΕΚ 167/τ. 
Α721-11-2014). 

3. Το άρθρο 3 του Π.Δ. 24/2015 «Σύσταση και μετονο- 
μασία Υπουργείων, μεταφορά της Γενικής Γραμματείας 
Κοινωνικών Ασφαλίσεων» (ΦΕΚ 20/τ.Α727-01-2015). 


4. Το Π.Δ. 25/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 21 /τ.Α727-01-2015). 

5. Το άρθρο ένατο του Ν. 87/1975 «Περί ιδρύσεως 
της “Δημόσιας Επιχείρησης Πετρελαίου”» (ΦΕΚ 152/τ. 
Α725-07-1975), όπως προστέθηκε με το άρθρο 29 του 
Ν. 2115/1993 (ΦΕΚ 15/τ.Α'/15-2-1993), και διατηρήθηκε σε 
ισχύ με το άρθρο δέκατο τέταρτο του Ν. 2593/1998 (ΦΕΚ 
59/Α/20-03-1998), σύμφωνα με το οποίο για την εγκα¬ 
τάσταση και λειτουργία των έργων μεταφοράς, απο¬ 
θήκευσης, μέτρησης και διανομής του φυσικού αερίου, 
των οποίων η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε. (και νυν ΔΕΣΦΑ Α.Ε.), μπορεί 
ο Υπουργός Βιομηχανίας, Ενέργειας και Τεχνολογίας, 
με αποφάσεις του, που δημοσιεύονται στην Εφημερί¬ 
δα της Κυβερνήσεως, να χορηγεί τις σχετικές άδειες 
εγκατάστασης και λειτουργίας των έργων αυτών, κατά 
παρέκκλιση από κάθε κείμενη διάταξη. 

6. Το άρθρο 7 του Ν. 3428/2005 (ΦΕΚ 313/Α/27-12-2005) 
«Απελευθέρωση Αγοράς Φυσικού Αερίου», σύμφωνα με 
το οποίο μεταβιβάσθηκε από τη Δ.ΕΠ.Α. Α.Ε. με απόσπα¬ 
ση ο κλάδος του Εθνικού Συστήματος Φυσικού Αερίου 
(ΕΣΦΑ) στο Διαχειριστή Εθνικού Συστήματος Φυσικού 
Αερίου Α.Ε. με διακριτικό τίτλο «Δ.Ε.Σ.Φ.Α. Α.Ε», όπως 
τροποποιήθηκε και ισχύει. 

7. Το Ν. 4001/2011 (ΦΕΚ 179/τ.Α722-08-2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις». 

8. Το Π.Δ. 33/2007 «Σύσταση της Ανώνυμης Εταιρείας 
με την επωνυμία “Διαχειριστής Εθνικού Συστήματος 
Φυσικού Αερίου Α.Ε.” και έγκριση του Καταστατικού 
της» (ΦΕΚ 31/τ.Α720-02-2007). 

9. Το άρθρο 29 του Ν. 3734/2009 «Προώθηση της συ¬ 
μπαραγωγής δύο ή περισσότερων χρήσιμων μορφών 
ενέργειας, ρύθμιση ζητημάτων σχετικών με το Υδροη¬ 
λεκτρικό Έργο Μεσοχώρας και άλλες διατάξεις» (ΦΕΚ 
8/Τ.Α728-01-2009). 

10. Το Δεύτερο Μέρος του Ν. 3982/2011 «Απλοποίηση 
της αδειοδότησης τεχνικών επαγγελματικών και μετα¬ 
ποιητικών δραστηριοτήτων και επιχειρηματικών πάρκων 
και άλλες διατάξεις.» (ΦΕΚ 143/Α/17-06-2011). 

11. Την οικ.14684/914/Φ.15/17-12-2012 κοινή απόφαση του 
Υπουργού Οικονομικών και του Υφυπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 

Δικτύων «Καθορισμός παραβολών του άρθρου 28 παρ. 
4 του Ν. 3982/2011 και καθορισμός αποζημίωσης των 
επιθεωρητών» (ΦΕΚ 3533/Β/31 -12-2012). 

12. Τα άρθρα 4, 5 και 10 της οικ.483/35/Φ.15/17-01-2012 
απόφασης του Υπουργού Ανάπτυξης, Ανταγωνιστικότη¬ 
τας και Ναυτιλίας «Καθορισμός τύπου, δικαιολογητικών 
και διαδικασίας για την εγκατάσταση και τη λειτουργία 
των μεταποιητικών δραστηριοτήτων του Ν. 3982/2011 
(ΦΕΚ Α' 143), την τροποποίηση και ανανέωση των αδειών 
και την προθεσμία για μεταφορά ή τεχνική ανασυγκρό¬ 
τηση.» (ΦΕΚ 158/Β/03-02-2012). 

13. Την οικ. 2219/146/Φ.15 κοινή απόφαση των Υπουρ¬ 
γών Ανάπτυξης, Ανταγωνιστικότητας και Ναυτιλίας 
και Περιβάλλοντος, Ενέργειας και Κλιματικής Αλλαγής 
«Μηχανολογικές εγκαταστάσεις παροχής υπηρεσιών 
που υπάγονται στις διατάξεις των άρθρων 17-40 του 
Ν. 3982/2011 “Απλοποίηση της αδειοδότησης τεχνικών 
επαγγελμάτων και μεταποιητικών δραστηριοτήτων και 
επιχειρηματικών πάρκων και άλλες διατάξεις”» (ΦΕΚ 
584/τ.Β'/02-03-2012). 

14. Την Δ3/Α/οικ.4303/22-02-2012 απόφαση του Υφυ¬ 
πουργού ΠΕΚΑ «Τεχνικός Κανονισμός “Συστήματα μετα¬ 
φοράς Φυσικού Αερίου με Μέγιστη Πίεση Λειτουργίας 
άνω των 16 όαΓ» (ΦΕΚ 603/Α/05-03-2012), όπως τροπο¬ 
ποιήθηκε και ισχύει. 

15. Τη 074418/16-07-2014 (Α.Π. ΥΠΕΚΑ: 12596/24-07-2014) 
αίτηση, την οποία υπέβαλε στην Υπηρεσία μας ο ΔΕΣ- 
ΦΑ ΑΕ για τη χορήγηση Αδειας Εγκατάστασης του εν 
θέματι έργου. 

16. Το Δ3/Α/12596/03-09-2014 έγγραφο της Διεύθυν¬ 
σης Εγκαταστάσεων Πετρελαιοειδών του ΥΠΕΚΑ, με το 
οποίο ζητήθηκε η προσκόμιση δικαιολογητικών. 

17. Το από 06-11-2014 ηλεκτρονικό μήνυμα της Διεύ¬ 
θυνσης Εγκαταστάσεων Πετρελαιοειδών του ΥΠΕΚΑ, με 
το οποία ζητήθηκε η προσκόμιση επιπλέον στοιχείων 
επί της υποβληθείσας Μελέτης Ασφαλείας του έργου. 

18. Τη 078854/11-12-2014 (ΑΠ ΥΠΕΚΑ: 22680/12-12-2014) 
επιστολή της εταιρείας, με την οποία προσκομίσθηκαν 
τα στοιχεία που ζητήθηκαν με το ανωτέρω ηλεκτρονικό 
μήνυμα. 

19. Τη 079793/16-01-2015 (ΑΠ ΥΠΕΚΑ: 170807/20-01-2015) 
επιστολή της εταιρείας, με την οποία προσκομίσθηκαν 
τα στοιχεία που ζητήθηκαν με το έγγραφο της παρα¬ 
γράφου 16 του προοιμίου της παρούσας. 

20. Την οικ. 171819/01-04-2014 απόφαση του Υπουργού 
ΠΕΚΑ «Εγκριση περιβαλλοντικών για την κατασκευή και 
λειτουργία του έργου: “Αγωγός Φυσικού Αερίου Υψηλής 
Πίεσης ΜΑΝΔΡΑ-ΕΛΠΕ ΕΛΕΥΣΙΝΑΣ, δήμων Μάνδρας-Ει- 
δυλλίας και Ελευσίνας, Ν. Αττικής.”», δεκαετούς ισχύος. 

21. Το συμφωνητικό τροποποίησης υπ’ αρ. 1 Σύμβασης 
Χρησιδανείου 661/14 μεταξύ ΔΕΣΦΑ και ΕΛΠΕ, σύμφωνα 
με το οποίο τα «ΕΛΛΗΝΙΚΑ ΠΕΤΡΕΛΑΙΑ Α.Ε.» παραχω¬ 
ρούν, υπό τη μορφή χρησηδανείου, στο ΔΕΣΦΑ Α.Ε. το 
οικόπεδο για την κατασκευή του εν θέματι Μετρητικού 
Σταθμού. 

22. Το από 27-10-2014 Ερωτηματολόγιο, υπογεγραμμέ¬ 
νο αρμοδίως και θεωρημένο για το γνήσιο της υπογρα¬ 
φής, και την από Ιανουάριο 2015 Μελέτη Εγκατάστασης 
του έργου, συνοδευόμενα από τα σχέδια και τον Προ¬ 
ϋπολογισμό που αναφέρονται στο έργο του θέματος. 

23. Την επικαιροποιημένη Μελέτη Ασφαλείας για την 
ποσοτική εκτίμηση επικινδυνότητας του εν θέματι έργου, 
υπογεγραμμένη αρμοδίως από τον μηχανικό της εταιρείας. 


24. Την από 27-10-2014 υπεύθυνη δήλωση του νόμι¬ 
μου εκπροσώπου του ΔΕΣΦΑ Α.Ε, περί της ανάθεσης 
σε αρμόδιο μηχανικό του ελέγχου και υπογραφής του 
Βασικού Σχεδιασμού του έργου του θέματος. 

25. Την από 16-07-2014 υπεύθυνη δήλωση του αρμόδιου 
μηχανικού, περί της αποδοχής του ελέγχου και υπογρα¬ 
φής του Βασικού Σχεδιασμού του έργου του θέματος. 

26. Την από 27-10-2014 υπεύθυνη δήλωση του νόμι¬ 
μου εκπροσώπου του ΔΕΣΦΑ Α.Ε, περί της ανάθεσης 
σε αρμόδιο μηχανικό του ελέγχου και υπογραφής των 
Τοπογραφικών Σχεδίων του έργου του θέματος. 

27. Την από 30-06-2014 υπεύθυνη δήλωση του αρμό¬ 
διου μηχανικού, περί της αποδοχής του ελέγχου και 
υπογραφής των Τοπογραφικών Σχεδίων του έργου του 
θέματος. 

28. Την από 27-10-2014 υπεύθυνη δήλωση του νόμιμου 
εκπροσώπου του ΔΕΣΦΑ Α.Ε, περί της ανάθεσης της 
επίβλεψης κατασκευής των μηχανολογικών εργασιών 
του εν θέματι έργου στην εταιρεία ΤΕΡΝΑ ΕΝΕΡΓΕΙΑΚΗ 
Α.Ε. 

29. Τις από 30-04-2014 υπεύθυνες δηλώσεις του νό¬ 
μιμου εκπροσώπου της ΤΕΡΝΑ ΕΝΕΡΓΕΙΑΚΗ Α.Ε. και 
του αρμοδίου μηχανικού, περί της ανάθεσης και της 
ανάληψης, αντίστοιχα, της επίβλεψης κατασκευής του 
εν θέματι έργου, σύμφωνα με την 1η αναθεώρηση της 
υπ. αριθμ. 528/12 Σύμβασης μεταξύ ΤΕΡΝΑ Α.Ε. και ΔΕΣ¬ 
ΦΑ Α.Ε. 

30. Την από 16-07-2014 υπεύθυνη δήλωση του αρμό¬ 
διου τεχνικού του ΔΕΣΦΑ ΑΕ, κατά την οποία η εκπο- 
νηθείσα μελέτη είναι σύμφωνη με τις διατάξεις της 
υπουργικής απόφασης της παρ. 14 της παρούσας. 

31. Την από 27-10-2014 υπεύθυνη δήλωση του νόμιμου 
εκπροσώπου του ΔΕΣΦΑ Α.Ε, περί της πλήρους εξέ¬ 
τασης και τήρησης των κριτηρίων χωροθέτησης της 
εγκατάστασης, σύμφωνα με την περ. λ. της παρ. 1 του 
Μέρους Α.1.2 του Παραρτήματος Α της υπουργικής από¬ 
φασης της παρ. 14 της παρούσας. 

32. Την Μελέτη της εταιρείας ΜαπαροπιοπΙ Ροιόθ σχε¬ 
τικά με τις ζώνες επιπτώσεων ατυχημάτων από το έργο 
του Μετρητικού Σταθμού ΕΛΠΕ Ελευσίνας (11-7420), η 
οποία υποβλήθηκε με την επιστολή της παρ. 19 του 
προοιμίου της παρούσας. 

33. Τα διπλότυπα είσπραξης με αριθμούς Η 7877688/19- 
01-2015 και Η 7372335/08-12-2014 της Φ.Α.Ε. Αθηνών, 
ύψους €400,00 και €100,00, αντίστοιχα. 

34. Τις αποδείξεις είσπραξης με αριθμούς 1143804/14- 
11-2014 και 1143805/14-11-2014 της Εθνικής Τράπεζας της 
Ελλάδος υπέρ ΤΣΜΕΔΕ και ΕΜΠ, ύψους €2,93 και €1,47, 
αντίστοιχα. 

35. Την από 17-01-2015 έκθεση αυτοψίας του Τμήματος 
Εγκαταστάσεων της Διεύθυνσης Υδρογονανθράκων. 

36. Την από 20-01-2015 εισήγηση του Τμήματος Εγκα¬ 
ταστάσεων της Διεύθυνσης Υδρογονανθράκων. 

37. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Α. Χορηγείται στο ΔΕΣΦΑ Α.Ε. άδεια εγκατάστασης, 
τριετούς διάρκειας, για το Μετρητικό Σταθμό Φυσικού 
Αερίου ΕΛΠΕ Ελευσίνας (Μάνδρας)/υ7420, εντός του 
διυλιστηρίου ΕΛΠΕ Ελευσίνας στο τμήμα που υπάγε¬ 
ται διοικητικά στη Δημοτική Κοινότητα Μάνδρας του 
Δήμου Μάνδρας-Ειδυλλίας του Ν. Αττικής, σύμφωνα 
με τα υποβληθέντα σχέδια, τη Μελέτη Εγκατάστασης, 

τον Προϋπολογισμό, το Ερωτηματολόγιο, τις Μελέτη 
Ασφαλείας και τα λοιπά στοιχεία που περιλαμβάνονται 
στους φακέλους υπό στοιχεία 15,18,19 και 32 του προ¬ 
οιμίου της παρούσας, με την επιφύλαξη της τήρησης 
των διατάξεων που μνημονεύονται στο σκεπτικό της 
απόφασης αυτής, καθώς και με τους εξής όρους και 
περιορισμούς: 

1. Να υπάρχουν και να διατηρούνται σε καλή κατάστα¬ 
ση τα αναγκαία και προβλεπόμενα μέτρα ασφαλείας 
για την ζωή και την υγεία των εργαζομένων. 

2. Να λαμβάνονται τα απαραίτητα μέτρα για την προ¬ 
στασία των περίοικων, του κοινού και του περιβάλλο¬ 
ντος, από κάθε κίνδυνο βλάβης της υγείας ή ενόχλησης 
ή ρύπανσης, που μπορεί να προκληθεί από την λειτουρ¬ 
γία της εγκατάστασης. 

3. Να τηρούνται κατά τη λειτουργία της εγκατάστα¬ 
σης οι εκάστοτε ισχύουσες αστυνομικές και υγειονομι¬ 
κές διατάξεις καθώς και οι διατάξεις του Υπουργείου 
Εργασίας, Κοινωνικής Ασφάλισης και Πρόνοιας. 

4. Να τηρούνται οι όροι ασφαλείας που επιβάλλονται 
από τους Ελληνικούς και Κοινοτικούς Κανονισμούς. 

5. Να τηρούνται οι όροι που αναφέρονται στην υπουρ¬ 
γική απόφαση της παραγράφου 20 του προοιμίου της 
παρούσας. Η υπουργική απόφαση έγκρισης περιβαλλο¬ 
ντικών όρων να ανανεώνεται πριν από τη λήξη της και 
να προσκομίζεται αντίγραφο στη Διεύθυνση Υδρογο¬ 
νανθράκων του Υπουργείου Παραγωγικής Ανασυγκρό¬ 
τησης, Περιβάλλοντος και Ενέργειας. 

6. Η παρακολούθηση της λειτουργίας των εγκατα¬ 
στάσεων και ιδιαίτερα η συντήρησή τους να γίνεται 
σύμφωνα με τον Τεχνικό Κανονισμό που μνημονεύεται 
στο στοιχείο 14 του προοιμίου της παρούσας. 

7. Το Υπουργείο Παραγωγικής Ανασυγκρότησης, Πε¬ 
ριβάλλοντος και Ενέργειας διατηρεί το δικαίωμα να 
επιβάλει την εκτέλεση μεταρρυθμίσεων στην υπόψη 
εγκατάσταση σε κάθε περίπτωση που θα διαπιστωθεί 
ότι τούτο είναι αναγκαίο για να εκπληρωθούν οι επιδιω- 
κόμενοι σκοποί που προβλέπονται από το άρθρο 2 του 
β.δ. 15/21-10-1922 καθώς και της υπουργικής απόφασης 
Δ3/Α/ΟΙΚ.4303/22-02-2012 της παρ. 14 της παρούσας, 
όπως τροποποιήθηκαν και ισχύουν. 

8. Η θεώρηση των σχεδίων και της Τεχνικής Περιγρα¬ 
φής αφορά μόνον σε θέματα σχετικά με την εφαρμογή 
της βιομηχανικής νομοθεσίας και γίνεται με την προ¬ 
ϋπόθεση της τήρησης των πολεοδομικών διατάξεων. 

9. Την ευθύνη για την ορθότητα και ακρίβεια των 
σχετικών στοιχείων, υπολογισμών και σχεδίων, που πε¬ 
ριέχει η Μελέτη Εγκατάστασης, έχουν οι μελετητές. Σε 
περίπτωση που θα διαπιστωθεί ότι οι προαναφερθεί- 
σα Μελέτη Εγκατάστασης και Μελέτη Ασφαλείας δεν 
εφαρμόζονται ή ότι τα στοιχεία που περιέχουν δεν είναι 
ακριβή, η παρούσα απόφαση μπορεί να ανακληθεί από 
την αρμόδια Διεύθυνση του Υπουργείου Παραγωγικής 
Ανασυγκρότησης, Περιβάλλοντος και Ενέργειας. 

10. Σε περίπτωση αλλαγής οποιωνδήποτε εκ των λει¬ 
τουργικών παραμέτρων του εν θέματι έργου, η εταιρεία 
θα πρέπει να υποβάλει αίτημα για τη χορήγηση σχε¬ 
τικής άδειας από την αρμόδια Διεύθυνση του Υπουρ¬ 
γείου Παραγωγικής Ανασυγκρότησης, Περιβάλλοντος 
και Ενέργειας. 

11. Η παρούσα άδεια δεν απαλλάσσει την εταιρεία 
ΔΕΣΦΑ Α.Ε. από την υποχρέωση να εφοδιασθεί με άλλη 


άδεια, αν από άλλες διατάξεις προκύπτει αντίστοιχη 
υποχρέωση. 

12. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Β. Μετά την ολοκλήρωση της εγκατάστασης και εντός 
της διάρκειας ισχύος της παρούσας άδειας θα πρέπει 
να υποβληθεί αίτηση για χορήγηση άδειας λειτουργίας, 
συνοδευόμενη με όλα τα προβλεπόμενα από τη νομο¬ 
θεσία δικαιολογητικά και συγκεκριμένα: 

Β.1. Τα δικαιολογητικά του άρθρου 19 του Ν. 3982/2011, 
όπως και τα γενικά και ειδικά δικαιολογητικά του άρ¬ 
θρου 6 της οικ. 483/Φ.15/03-02-2012 (ΦΕΚ 15/τ.Β72012) 
απόφασης του Υπουργού Ανάπτυξης, Ανταγωνιστικό¬ 
τητας και Ναυτιλίας. 

1. Υπεύθυνη Δήλωση του νόμιμου εκπροσώπου του 
Διαχειριστή Συστήματος Μεταφοράς Φυσικού Αερίου 
ότι το Σύστημα Μεταφοράς Φυσικού Αερίου έχει κα¬ 
τασκευαστεί σύμφωνα με τη χορηγηθείσα άδεια εγκα¬ 
τάστασης, τις εκπονηθείσες απαιτούμενες μελέτες και 
τις διατάξεις της Δ3/Α/οικ.4303/22-02-2012 υπουργικής 
απόφασης. 

2. Υπεύθυνη Δήλωση του νομίμου εκπροσώπου του 
Διαχειριστή Συστήματος Μεταφοράς Φυσικού Αερίου, 
στην οποία να δηλώνει ότι το Σύστημα Μεταφοράς 
Φυσικού Αερίου επιτηρείται και συντηρείται σύμφωνα με 
τις διατάξεις της ανωτέρω απόφασης, και να αναφέρει 
λεπτομερώς πόσους και ποιάς ειδικότητας τεχνικούς 
θα χρησιμοποιήσει κατά το νόμο. 

3. Υπεύθυνη Δήλωση του νομίμου εκπροσώπου, περί 
της ανάθεσης σε αρμόδιους κατά νόμο τεχνικούς της 
επίβλεψης, λειτουργίας και συντήρησης της εγκατά¬ 
στασης. 

4. Υπεύθυνη Δήλωση του αρμοδίου κατά νόμο τεχνι¬ 
κού, περί της αποδοχής της ανάθεσης της επίβλεψης, 
λειτουργίας και συντήρησης της εγκατάστασης. 

5. Υπεύθυνη Δήλωση του αρμοδίου μηχανικού ότι 
επέβλεψε την κατασκευή των εν θέματι εγκαταστά¬ 
σεων. 

6. Υπεύθυνη Δήλωση του αρμοδίου μηχανικού ότι 
έλεγξε τις τελικές μελέτες κατασκευής των έργων του 
θέματος, όπως αυτές προβλέπονται στο Μέρος Α.1.2 
του Παραρτήματος Α του Κανονισμού της παρ. 14 του 
προοιμίου της παρούσας. 

7. Εκπονηθείσες Μελέτες, σύμφωνα με τα εδάφια (στ), 
(ζ), (η), (θ) της παρ. 1 του Μέρους Α.1.2 (Ειδικά Δικαιολο- 
γητικά) του Παραρτήματος Α της Δ3/Α/οικ.4303/22-02- 
2012 απόφασης και όπου αυτές αφορούν την κατασκευή 
του εν θέματι Μετρητικού Σταθμού. 

8/Εγγραφα ελέγχου τα οποία απαιτούνται σύμφωνα 
με τις Τεχνικές Προδιαγραφές. 

9. Σχέδια και Τεχνικά έγγραφα για την σαφή απεικόνι¬ 
ση των στοιχείων του Συστήματος Μεταφοράς Φυσικού 
Αερίου με τις ακριβείς θέσεις αυτών, σύμφωνα με την 
παρ. 6 του άρθρου 13 του Τεχνικού Κανονισμού της παρ. 
14 του προοιμίου της παρούσας. 

10. Πιστοποιητικό επιτυχών αποτελεσμάτων των δο¬ 
κιμών αντοχής και στεγανότητας, κατά την παρ. 7 του 
άρθρου 13 του ίδιου Τεχνικού Κανονισμού. 

11. Πρόγραμμα εποπτείας και επέμβασης, σύμφωνα με 
το άρθρο 13 του ίδιου Τεχνικού Κανονισμού. 

12. Πρόγραμμα επιτήρησης και συντήρησης, σύμφωνα 
με το άρθρο 14 του ίδιου Τεχνικού Κανονισμού. 

Β.2 Παράβολο, σύμφωνα με την κοινή υπουργική από¬ 
φαση της παρ. 11 του προοιμίου της παρούσας. 

Β.3 Πιστοποιητικό καλής σχεδίασης και κατασκευής 
της εγκατάστασης από αναγνωρισμένο φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΛΑΦΑΖΑΝΗΣ 
-♦- 

Αριθμ. 61560/Κ1 (2) 

Χορήγηση άδειας Ιδιωτικού Ινστιτούτου Επαγγελματι¬ 
κής Κατάρτισης με διακριτικό τίτλο «Ι.Ι.Ε.Κ. ΚΟΟΡ- 
ΝΤΙΝΕΪΤΟΡΣ ΑΕΕΚ». 

Ο ΓΕΝΙΚΟΣ ΓΡΑΜΜΑΤΕΑΣ 
ΔΙΑ ΒΙΟΥ ΜΑΘΗΣΗΣ ΚΑΙ ΝΕΑΣ ΓΕΝΙΑΣ 

Έχοντας υπόψη: 

1. Τις διατάξεις του Ν. 3879/2010 (ΦΕΚ 163/τ.Α7 
21-09-2010) «Ανάπτυξη της Δια Βίου Μάθησης και λοιπές 
διατάξεις», ιδίως τα άρθρα 2, 6,12, όπως τροποποιήθηκαν 
ή αντικαταστάθηκαν και ισχύουν. 

2. Τις διατάξεις του 4093/2012 (ΦΕΚ 222/τ.Α'/12-11 -2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016-Επείγοντα Μέτρα Εφαρμογής 
του Ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», άρθρο πρώτο, 
παράγραφος Θ, υποπαράγραφοι Θ3, Θ4, Θ5, 06, Θ10, 
©15, Θ17, Θ18 και Θ19, όπως τροποποιήθηκαν και ισχύουν. 

3. Τις διατάξεις του Ν. 4186/2013 (ΦΕΚ 193/τ.Α7 
17-9-2013) «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις» άρθρα 17 έως 27, 31, 38, 
44, 47, όπως τροποποιήθηκαν και ισχύουν. 

4. Τις διατάξεις του Κεφαλαίου Ε, άρθρο 30 του 
Ν. 4111/2013 (ΦΕΚ 18/τ.Α725.01.2013) 

5. Τη με αρ. 151678/ΙΑ/2012 (ΦΕΚ 3324/τ.Β7ΐ2-12-2012) 
απόφαση «Καθορισμός απαιτούμενων δικαιολογητικών 
για τη χορήγηση, την τροποποίηση και την επικαιρο- 
ποίηση άδειας Ιδιωτικού Σχολείου Πρωτοβάθμιας και 
Δευτεροβάθμιας εκπαίδευσης, Κολλεγίου, Φροντιστηρί¬ 
ου και Κέντρου Ξένων Γλωσσών, Ιδιωτικού Ινστιτούτου 
Επαγγελματικής Κατάρτισης (Ι.Ι.Ε.Κ), Κέντρου Δια Βίου 
Μάθησης ΕπιπέδουΈνα και Κέντρου Δια Βίου Μάθησης 
Επυτέδου Δύο σε φυσικά, νομικά πρόσωπα, ενώσεις 
προσώπων και ΝΠΔΔ.» 

6. Τις διατάξεις του Ν. 4218/2013 (ΦΕΚ. 268/ 
τ.Α7ΐ 0.12.2013) άρθρο 6. παράγραφος 3 «Θέματα Ιδιωτι¬ 
κής εκπαίδευσης». 

7. Τη με αρ. 10131/1Α/2012 (ΦΕΚ 3057/τ.Β7ΐ8-11-2012) 
απόφαση «Καθορισμός διαδικασίας της υποβολής των 
προγραμμάτων σπουδών ιδιωτικού σχολείου Πρωτοβάθ¬ 
μιας και Δευτεροβάθμιας εκπαίδευσης, Κολλεγίου, Ιδιω¬ 
τικού Ινστιτούτου Επαγγελματικής Κατάρτισης (Ι.Ι.Ε.Κ.), 
Κέντρου Δια Βίου Μάθησης ΕπιπέδουΈνα και Κέντρου 
Δια Βίου Μάθησης Επιπέδου Δύο.» 

8. Τη με αρ. 34566/1Α/2013 (ΦΕΚ 756/Β73-4-2013) από¬ 
φαση «Τροποποίηση της αριθμ. 10135/2012 υπουργικής 
απόφασης «Καθορισμός ποσού παραβολών και χρημα¬ 
τικών ποσών για παρόχους ιδιωτικής εκπαίδευσης και 
κατάρτισης κατά την παράγραφο Θ του Πρώτου Άρθρου 
του Ν. 4093/2012». 


9. Το Π.Δ. 114/2014 (ΦΕΚ 181/τ.Α729-08-20124) «Οργανι¬ 
σμός Υπουργείου Παιδείας και Θρησκευμάτων». 

10. Το Π.Δ. 24/2015 (ΦΕΚ 20/τ.Α727-1-2015) «Σύσταση 
και μετονομασία Υπουργείων, μεταφορά της», άρθρο 4. 

11. Το Π.Δ 25/2015 (ΦΕΚ 21/τ.Α727-1-2015) «Διορισμός 
Αντιπροέδρου της Κυβέρνησης, Υπουργών Αναπληρω¬ 
τών Υπουργών και Υφυπουργών». 

12. Τη με αρ. 45834/Γ2/2015 (ΦΕΚ 197/ΥΟΔΔ/31 -3-2015) 
απόφαση «Διορισμός Γενικού Γραμματέα Διά Βίου Μά¬ 
θησης και Νέας Γενιάς, του Υπουργείου Πολιτισμού, 
Παιδείας και Θρησκευμάτων». 

13. Τη με αρ. 190658/Κ1/25-11 -2014 αίτηση του νομικού 
προσώπου με την επωνυμία ΚΟΟΡΝΤΙΝΕΪΤΟΡΣ ΑΝΩ¬ 
ΝΥΜΗ ΕΤΑΙΡΕΙΑ ΕΚΠΑΙΔΕΥΣΗΣ & ΚΑΤΑΡΤΙΣΗΣ, με τα 
συνημμένα σε αυτή δικαιολογητικά σχετικά με χορή¬ 
γηση άδειας Ιδιωτικού Ινστιτούτου Επαγγελματικής 
Κατάρτισης (Ι.Ι.Ε.Κ). 

14. Τη θετική γνώμη του Δ.Σ. του Εθνικού Οργανισμού 
Πιστοποίησης Προσόντων και Επαγγελματικού Προσα¬ 
νατολισμού (Ε.Ο.Π.Π.Ε.Π.) όπως διατυπώθηκε στην με 
αρ. πρωτ. ΔΑ/31944/7-4-2015 απόφαση του, της με αρ. 
160/7-4-2015 συνεδρίασης. 

15. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Χορηγούμε άδεια Ιδιωτικού Ινστιτούτου Επαγγελμα¬ 
τικής Κατάρτισης με το διακριτικό τίτλο «Ι.Ι.Ε.Κ. ΚΟ- 
ΟΡΝΤΙΝΕΪΤΟΡΣ ΑΕΕΚ», στο νομικό πρόσωπο με την 
επωνυμία «ΚΟΟΡΝΤΙΝΕΪΤΟΡΣ ΑΝΩΝΥΜΗ ΕΤΑΙΡΕΙΑ ΕΚ¬ 
ΠΑΙΔΕΥΣΗΣ & ΚΑΤΑΡΤΙΣΗΣ», με δομή στο ΠΕΡΙΣΤΕΡΙ 
επί της οδού Εθνάρχου Μακαρίου 29, Τ. Κ. 12131. Τα 
κατατεθειμένα προγράμματα σπουδών (Πίνακας Ειδι¬ 
κοτήτων Ι.Ε.Κ.) και τα έγγραφα θετικής διατύπωσης 
γνώμης του Ε.Ο.Π.Π.Ε.Π. ως προς τη συνδρομή των 
κτιριολογικών προϋποθέσεων του Ιδιωτικού Ινστιτού¬ 
του Επαγγελματικής Κατάρτισης προσαρτώνται στην 
παρούσα άδεια, της οποίας αποτελούν οργανικό τμήμα. 
Η παρούσα υπέχει αυτομάτως θέση άδειας ίδρυσης 
και λειτουργίας Σχολής Επαγγελματικής Κατάρτισης 
(Σ.Ε.Κ.) σύμφωνα με τη διάταξη του άρθρου 23, παρ. 8 
του Ν. 4186/2013 (ΑΊ93), της διεύθυνσης του αδειοδοτη- 
μένου Ι.Ι.Ε.Κ. υποχρεωμένης να αναγγείλει στη Γ ενική 
Γραμματεία Διά Βίου Μάθησης και Νέας Γενιάς, την 
έναρξη λειτουργίας της. 

Δια της παρούσης άδειας δίνεται η δυνατότητα στο 
Ι.Ι.Ε.Κ. να εγγράφει στο Μητρώο Φορέων Δια Βίου Μά¬ 
θησης της Γ ενικής Γ ραμματείας Διά Βίου Μάθησης και 
Νέας Γ ενιάς σύμφωνα με το άρθρο 17 «Μητρώα του Δι¬ 
κτύου» παρ. 3 του Ν. 3879/2010 (ΦΕΚ 163/τ.Α721-09-2010) 
«Ανάπτυξη της Δια Βίου Μάθησης και λοιπές διατάξεις», 
και με διαδικασίες που ορίζονται στην υπ' αρ. 1936/2012 
(ΦΕΚ 906/Β'/23-03-2012 απόφαση «Καθορισμός όρων, 
προϋποθέσεων και διαδικασίας εγγραφής στο Μητρώο 
Φορέων Δια Βίου Μάθησης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Απριλίου 2015 

Ο Γ ενικός Γ ραμματέας 
Δια Βίου Μάθησης και Νέας Γ ενιάς 
ΓΕΡΑΣΙΜΟΣ ΣΠΑΘΗΣ 

Αριθμ. 61397/Δ6 (3) 

Αναστολή εφαρμογής της αριθμ. 212031/Δ6/29-12-2014 
«Χαρακτηρισμός σχολικών μονάδων ως Πρότυπων 
Πειραματικών Σχολείων» (Φ.Ε.Κ. 3646/τ.Β731-12-2014) 
Υπουργικής Απόφασης 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ, 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις α) του άρθρου 37 του Ν. 3966/2011 
(ΦΕΚ 118/τ.Α724-05-2011), «Θεσμικό πλαίσιο των Πρό¬ 
τυπων Πειραματικών Σχολείων, Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑ- 
ΝΤΟΣ» και λοιπές διατάξεις», όπως συμπληρώθηκε με 
τις διατάξεις της παραγράφου 4 του άρθρου 329 του 
Ν. 4072/2012(Φ.Ε.Κ. 86/τ.Α'/ΙΙ-04-2012), του άρθρου 36 
του Ν. 4186/2013(Φ.ΕΚ. 193/τ.Α'/17-09-2013) και του άρ¬ 
θρου 60 του Ν. 4310/2014 (ΦΕΚ 258/τ.Α78-12-2014) β) του 
άρθρου 90 του «Κώδικα Νομοθεσίας για την Κυβέρνη¬ 
ση και τα κυβερνητικά όργανα», που κωδικοποιήθηκε 
με το άρθρο πρώτο του Π.Δ. 63/2005 (Φ.Ε.Κ. 98/τ.Α7 
22-04-2005) γ) του Π.Δ. 114/2014 (Φ.Ε.Κ. 181/τ.Α7 
29-08-2014) «Οργανισμός Υπουργείου Παιδείας και 
Θρησκευμάτων» δ) των Π.Δ. 24/2015(Φ.Ε.Κ. 20/τ.Α7 
27-01-2015) «Σύσταση και μετονομασία Υπουργείων, 
μεταφορά της Γ ενικής Γ ραμματείας Κοινωνικών Ασφα¬ 
λίσεων» και Π.Δ. 25/2015 (Φ.Ε.Κ. 21 /τ.Α727-01 -2015) «Δι¬ 
ορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

2. Την αριθμ. Υ100/20-02-2015 απόφαση του Πρωθυ¬ 
πουργού (Φ.Ε.Κ. 299/τ.Β') «Ανάθεση αρμοδιοτήτων στον 
Αναπληρωτή Υπουργό Πολιτισμού, Παιδείας και Θρη¬ 
σκευμάτων, Αναστάσιο Κουράκη». 

3. Την αριθμ. 212031/Δ6/29-12-2014 υπουργική απόφαση 
«Χαρακτηρισμός σχολικών μονάδων ως Πρότυπων Πει¬ 
ραματικών Σχολείων» (Φ.Ε.Κ. 3646/τ.Β731-12-2014). 

4. Την αριθμ. 29309/Δ6/24-02-2015 υπουργική απόφαση 
«Αποδοχή παραίτησης Προέδρου και Μελών της Διοι- 
κούσας Επιτροπής Προτύπων Πειραματικών Σχολείων» 
(Φ.Ε.Κ. 112/τ.Υ.Ο.Δ.Δ./10-03-2015). 

5. Την αριθμ. 47102/Δ6/20-03-2015 υπουργική απόφα¬ 
ση «Αντικατάσταση του Προέδρου, των μελών και της 
γραμματέως της Διοικούσας Επιτροπής Προτύπων Πει¬ 
ραματικών Σχολείων» (Φ.Ε.Κ. 176/τ.Υ.Θ.Δ.Δ./27-03-2015). 

6. Το με αρ. πρωτ. 1060/17-03-2015 έγγραφο του Ανα¬ 
πληρωτή Υπουργού Πολιτισμού, Παιδείας και Θρησκευ¬ 
μάτων, Αν. Κουράκη. 

7. Την σύμφωνη γνώμη της Δ.Ε.Π.Π.Σ., ως αποτυπώνε- 
ται στην από 01-04-2015 βεβαίωση του Προέδρου της. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αναστέλλεται η εφαρμογή της αριθμ. 212031/Δ6/ 
29-12-2014 «Χαρακτηρισμός σχολικών μονάδων ως 
Πρότυπων Πειραματικών Σχολείων»(Φ.Ε.Κ. 3646/τ.Β7 
31-12-2014) υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΟΣ ΚΟΥΡΑΚΗΣ 


Αριθμ. 11588/6352 (4) 

Έγκριση της υπ’αριθ. 10/2015 απόφασης του Δημοτικού 
Συμβουλίου του Δήμου Αιγάλεω περί σύστασης επτά 
(7) προσωποπαγών θέσεων Ιδιωτικού Δικαίου Αορί¬ 
στου Χρόνου στον Οργανισμό Εσωτερικής Υπηρε¬ 
σίας του Δήμου Αιγάλεω, σε εφαρμογή δικαστικής 
απόφασης. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/τ.Α727-12-2010) «Οργανι¬ 
σμός της Αποκεντρωμένης Διοίκησης Αττικής». 

2. Τις διατάξεις των άρθρου 225 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87/ 
τ.Α707-06-2010). 

3. Τις διατάξεις του άρθρου 10 του Ν. 3584/2007 (ΦΕΚ 
143/τ.Α72007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

4. Τις διατάξεις του άρθρου 1 του Ν. 3068/2002 (ΦΕΚ 
274/τ.Α7ΐ4-11-2002) «Συμμόρφωση της διοίκησης σε δι¬ 
καστικές αποφάσεις και λοιπές διατάξεις». 

5. Τις διατάξεις της απόφασης της Ολομέλειας του 
Ελεγκτικού Συνεδρίου της 3 ης Συνεδρίασης της 17 ης Φε¬ 
βρουάριου 2010. 

6. Τις διατάξεις του άρθρου 56 του Ν. 4257/2014 (ΦΕΚ 
93/τ.Α72014) «Επείγουσες ρυθμίσεις αρμοδιότητας 
Υπουργείου Εσωτερικών». 

7. Την υπ’ αριθ. 4/06-02-2015 Πράξη του Υπουργικού 
Συμβουλίου (ΦΕΚ 24/τ.Α706-02-2015) περί αποδοχής 
παραίτησης του Γ ενικού Γ ραμματέα Αποκεντρωμένης 
Διοίκησης Αττικής. 

8. Την υπ’ αριθ. 1918/2013 απόφαση του Μονομελούς 
Πρωτοδικείου Αθηνών με την οποία αναγνωρίζεται ότι 
8 από τους 9 ενάγοντες συνδέονται με τον εναγόμενο 
Δήμο με σύμβαση εξαρτημένης εργασίας ιδιωτικού δι¬ 
καίου αορίστου χρόνου. 

9. Την υπ’ αριθ. 148/2014 απόφαση της Οικονομικής 
Επιτροπής με την οποία αποφασίστηκε η παραπομπή 
στο Δημοτικό Συμβούλιο για τη λήψη απόφασης για την 
άσκηση ή μη ενδίκων μέσων. 

10. Την υπ’ αριθ. 146/2014 απόφαση του Δημοτικού 
Συμβουλίου με την οποία αποφασίστηκε η μη άσκηση 
ενδίκων μέσων κατά της υπ’ αριθ. 1918/2013 απόφα¬ 
σης του Μονομελούς Πρωτοδικείου Αθηνών ως προς 7 
ενάγοντες και η άσκηση ενδίκων μέσων ως προς την 
Γαβρήλου Μαρία του Γεωργίου. 

11. Το υπ’ αριθ. 1060/2015 πιστοποιητικό του Πρωτοδι¬ 
κείου Αθηνών από το οποίο προκύπτει ότι η μόνη έφεση 
που έχει ασκηθεί κατά της υπ' αριθ. 1918/2013 απόφασης 
του Μονομελούς Πρωτοδικείου Αθηνών είναι η υπ’ αριθ. 
3822/2014 έφεση του Δήμου Αιγάλεω κατά της Γ αβρήλου 
Μαρίας του Γ εωργίου. 

12. Την υπ’ αριθ. 31906/24653/10-06-2014 απόφαση της 
υπηρεσίας μας με την οποία ακυρώθηκε μερικώς η υπ’α- 
ριθ. 146/2014 απόφαση του Δημοτικού Συμβουλίου ως 
προς τη μη άσκηση ενδίκων μέσων. 

13. Την υπ’ αριθ. 10/2015 απόφαση του Δημοτικού Συμ¬ 
βουλίου του Δήμου Αιγάλεω περί σύστασης επτά (7) 
προσωποπαγών θέσεων Ιδιωτικού Δικαίου Αορίστου 
Χρόνου στο Δήμο Αιγάλεω σε εφαρμογή δικαστικής 
απόφασης, αποφασίζουμε: 

Εγκρίνεται η υπ’ αριθ. 10/2015 απόφαση του Δημοτικού Συμβουλίου του Δήμου Αιγάλεω περί σύστασης επτά 
(7) προσωποπαγών θέσεων Ιδιωτικού Δικαίου Αορίστου Χρόνου στο Δήμο Αιγάλεω σε εφαρμογή τελεσίδικης 
δικαστικής απόφασης, ως εξής: 

• Προσωρινές Προσωποπαγείς θέσεις ΙΔΑΧ, μειωμένης απασχόλησης 


Α/Α 

ΕΠΩΝΥΜΟ 

ΟΝΟΜΑ 

ΟΝΟΜΑ ΠΑΤΡΟΣ 

ΕΙΔΙΚΟΤΗΤΑ 

1 

ΛΑΛΕΣ 

ΧΑΡΑΛΑΜΠΟΣ 

ΚΩΝΣΤΑΝΤΙΝΟΣ 

ΠΕ 

ΚΑΘΗΓΗΤΩΝ ΕΙΚΑΣΤΙΚΩΝ 

2 

ΚΟΚΚΑΛΗΣ 

ΠΑΝΑΓΙΩΤΗΣ 

ΙΩΑΝΝΗΣ 

ΠΕ 

ΚΑΘΗΓΗΤΩΝ ΕΙΚΑΣΤΙΚΩΝ 

3 

ΚΕΦΑΛΑ 

ΜΑΡΙΑ 

ΔΗΜΗΤΡΙΟΣ 

ΠΕ 

ΚΑΘΗΓΗΤΩΝ ΕΙΚΑΣΤΙΚΩΝ 

4 

ΚΟΥΡΟΥΠΕΤΡΟΓ ΛΟΥ 

ΣΟΦΙΑ 

ΔΗΜΗΤΡΙΟΣ 

ΠΕ 

ΚΑΘΗΓΗΤΡΙΑ ΧΟΡΟΥ 

5 

ΑΒΕΝΙΩΤΗ 

ΑΓΓΕΛΙΚΗ 

ΚΩΝΣΤΑΝΤΙΝΟΣ 

ΔΕ 

ΔΑΣΚΑΛΑ ΖΩΓΡΑΦΙΚΗΣ 

6 

ΒΑΜΒΑΚΙΩΤΗ 

ΑΝΑΣΤΑΣΙΑ 

ΑΝΔΡΕΑΣ 

ΔΕ 

ΔΑΣΚΑΛΑ ΚΕΡΑΜΙΚΗΣ 


• Προσωρινές Προσωποπαγείς θέσεις ΙΔΑΧ, πλήρους απασχόλησης 


Α/Α 

ΕΠΩΝΥΜΟ 

ΟΝΟΜΑ 

ΟΝΟΜΑ ΠΑΤΡΟΣ 

ΕΙΔΙΚΟΤΗΤΑ 

1 

ΚΟΚΚΙΝΗ 

ΑΝΑΣΤΑΣΙΑ 

ΝΙΚΟΛΑΟΣ 

ΔΕ 

ΓΡΑΦΙΣΤΩΝ 


Οι παραπάνω θέσεις θα συμπεριληφθούν στον οργανισμό εσωτερικής υπηρεσίας (ΟΕΥ) του Δήμου. 

Από την απόφαση αυτή προκαλείται δαπάνη σε βάρος του προϋπολογισμού του Δήμου Αιγάλεω έτους 2015 για το 
κόστος μισθοδοσίας των προαναφερόμενων υπαλλήλων ύψους 42.167 € σε βάρος των ΚΑ 10.6041,15.6041,10.6054.001 
και 15.6054.001. Ανάλογη δαπάνη ποσού 63.251 θα προκληθεί στους προϋπολογισμούς των επόμενων ετών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Απριλίου 2015 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-πΐ 3 ΪΙ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































